Hej Bolius


Er der regler for, hvordan den side af et udhus eller en carport, der vender ind mod naboen, skal se ud?   
  
Skal bagsiden være ligeså pæn som forsiden?   
  
Venlig hilsen Eva


Er der regler for, hvordan en garagevæg, der vender mod nabo, skal se ud?
Hej Eva


Der gælder ikke specifikke regler, medmindre lokalplanen eller andre særlige regler sætter krav til fx materialer og lignende, der må anvendes i området. Med andre særlige regler menes fx bestemmelser fastlagt af grundejerforeningen eller servitutter.


Men det gælder generelt ifølge byggeloven, at al bebyggelse skal holdes i en sømmelig og forsvarlig stand. Generelt gælder for bygninger i skel, at det er den, der ejer garagen, der har pligt til at vedligeholde den - også den side der vender mod nabo skel.


Hvis dette ikke sker af sig selv, så har bygningsmyndigheden i grovere tilfælde hjemmel til at påbyde, at bygningens udseende forbedres (byggelovens § 14).


Se mere om garager og udhuse i skel mod nabo her: [Må du male naboens bygning i skel?](https://www.bolius.dk/typo3/index.php?route=%2Fmain&token=762bfa31e7368c49eb7188cb26258fe7f7fa9dce)

